turjo4nis/wikipedia-bn-dump-20250701 huggingface dataset:
১৯৭২–৭৩ বুন্দেসলিগা

১৯৭২–৭৩ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১০ম মৌসুম ছিল। এই মৌসুমটি ১৯৭২ সালের ১৬ই সেপ্টেম্বর তারিখে শুরু হয়ে ১৯৭৩ সালের ৯ই জুন তারিখে সম্পন্ন হয়েছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় ইয়ুপ হাইনকেস এই মৌসুমের প্রথম গোল করেছিলেন।

বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৭১–৭২ মৌসুমে ৫৫ পয়েন্ট অর্জন করে এই প্রতিযোগিতার ইতিহাসে ২য় বারের মতো শিরোপা জয়লাভ করেছিল।

এই মৌসুমে ৫৪ পয়েন্ট অর্জন করে বায়ার্ন মিউনিখ টানা দ্বিতীয়, সর্বমোট ৩য় বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় গের্ড মুলার ৩৬ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব তাদের নিজ নিজ আঞ্চলিক লিগে অবনমিত হয়েছিল।

দল
১৯৭১–৭২ মৌসুম শেষে বরুসিয়া ডর্টমুন্ড এবং আরমিনিয়া বিলেফেল্ড (মুলত ১৯৭১ সালের ম্যাচ ফিক্সিং কেলেঙ্কারিতে গুরুত্বপূর্ণ ভূমিকা পালনের জন্য জার্মান ফুটবল অ্যাসোসিয়েশন আরমিনিয়া বিলেফেল্ডকে অবনমন করেছিল। এই আসরে তাদের সকল তথ্য মুখে ফেলার পূর্বে তারা সর্বমোট ১৯ পয়েন্ট অর্জন করেছিল।) মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ভুপারটাল এবং কিকার্স অফেনবাখ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

পয়েন্ট তালিকা

ফলাফল

শীর্ষ গোলদাতা

তথ্যসূত্র

বহিঃসংযোগ
 ডিএফবি আর্কাইভে ১৯৭২–৭৩ বুন্দেসলিগা 

বুন্দেসলিগার মৌসুম
১
জার্মানি
১৯৭৩–৭৪ বুন্দেসলিগা

১৯৭৩–৭৪ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১১তম মৌসুম ছিল। এই মৌসুমটি ১৯৭৩ সালের ১১ই আগস্ট তারিখে শুরু হয়ে ১৯৭৪ সালের ১৮ই মে তারিখে সম্পন্ন হয়েছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় হর্স্ট কোপেল এই মৌসুমের প্রথম গোল করেছিলেন।

বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৭২–৭৩ মৌসুমে ৫৪ পয়েন্ট অর্জন করে এই প্রতিযোগিতার ইতিহাসে ৩য় বারের মতো শিরোপা জয়লাভ করেছিল।

এই মৌসুমে ৪৯ পয়েন্ট অর্জন করে বায়ার্ন মিউনিখ টানা তৃতীয়, সর্বমোট ৪র্থ বারের মতো বুন্দেসলিগা এবং ৫ম বারের মতো জার্মান শিরোপা জয়লাভ করেছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় ইয়ুপ হাইনকেস এবং বায়ার্ন মিউনিখের জার্মান আক্রমণভাগের খেলোয়াড় গের্ড মুলার ৩০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব ২. বুন্দেসলিগার বিভিন্ন বিভাগে অবনমিত হয়েছিল।

দল
১৯৭২–৭৩ মৌসুম শেষে আইন্ট্রাখট ব্রাউনশভাইগ এবং রট-ভাইস ওবারহাউজেন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ফর্টুনা কলন এবং রট-ভাইস এসেন বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

পয়েন্ট তালিকা

ফলাফল

শীর্ষ গোলদাতা

তথ্যসূত্র

বহিঃসংযোগ
 ডিএফবি আর্কাইভে ১৯৭৩–৭৪ বুন্দেসলিগা 

বুন্দেসলিগার মৌসুম
১
জার্মানি
রাম চতুর মল্লিক

রাম চতুর মল্লিক (১৯০২-১৯৯০) ভারতের একজন শাস্ত্রীয় সঙ্গীতজ্ঞ এবং ভারতীয় সঙ্গীতের ধ্রপদ ধারার 'দরভাঙ্গা ঘরানা'র স্রষ্টা। সঙ্গীতে বিশেষ অবদানের জন্য ভারত সরকার তাঁক ১৯৭০ সালে পদ্মশ্রী পদকে ভূষিত করে।

আরো দেখুন
 ধ্রুপদ
 ভারতীয় শাস্ত্রীয় সঙ্গীত

বহিঃনির্দেশিকা

তথ্যসূত্র 

১৯০২-এ জন্ম
১৯৯০-এ মৃত্যু
বিহারের সঙ্গীতশিল্পী
শিল্পকলায় পদ্মশ্রী প্রাপক
দ্বারভাঙা জেলার ব্যক্তি
সংগীত নাটক অকাদেমি পুরস্কার প্রাপক
শ্রী যোগেন্দ্র

শ্রী যোগেন্দ্র বা মণিভাই হরিভাই দেসাই (১৮৯৭ – ১৯৮৯) ছিলেন একজন ভারতীয় যোগগুরু,  লেখক, কবি, গবেষক, এবং মার্কিন যুক্তরাষ্ট্র সহ ভারতে হঠযোগের পুনরুজ্জীবনের অন্যতম গুরুত্বপূর্ণ ব্যক্তিত্ব। তিনি ছিলেন যোগ ইনস্টিটিউটের প্রতিষ্ঠাতা, বিশ্বের প্রাচীনতম সংগঠিত যোগ কেন্দ্র, যা ১৯১৮ সালে প্রতিষ্ঠিত হয়েছিল। তাকে প্রায়ই আধুনিক যোগ রেনেসাঁর জনক বলা হয়। তিনি আসনের অনুশীলনকে পুনরুজ্জীবিত করার জন্য দায়ী ব্যক্তিদের মধ্যে একজন এবং যোগকে ত্যাগী ব্যতীত অন্য লোকেদের জন্য সুগম করে তোলে।

অগ্লেথর্প বিশ্ববিদ্যালয় তার তিনটি বই সভ্যতার ক্রিপ্টে সংরক্ষণ করেছে।

যোগেন্দ্র যোগ শেখানোর জন্য আধুনিক পদ্ধতি উদ্ভাবন করেছেন, যোগ বিষয়ে গবেষণা শুরু করেছেন, বিশেষ করে যোগ থেরাপির ক্ষেত্রে। তিনি যোগের উপর বেশ কয়েকটি বই লিখেছেন এবং ১৯৩৩ সালে যোগ জার্নাল শুরু করেছিলেন। তিনি একজন কবিও ছিলেন, তিনি 'মস্তামনি' নামক গ্রন্থের অধীনে লিখতেন। তিনি  রবীন্দ্রনাথ ঠাকুরের  গীতাঞ্জলি গুজরাতি ভাষায় অনুবাদ করেন।

তথ্যসূত্র

আরও পড়ুন

বহিঃসংযোগ
Official website of The Yoga Institute
The First Yoga Class  on Do Yoga (by Doug Keller)  
Yogendra on Yoga Vidya (in German)

১৮৯৭-এ জন্ম
১৯৮৯-এ মৃত্যু
ভারতীয় যোগ গুরু
আধুনিক যোগ গুরু
ভারতীয় আধ্যাত্মিক লেখক
মুম্বইয়ের পণ্ডিত
আধুনিক যোগ প্রবর্তক
রবীন্দ্রনাথ ঠাকুরের অনুবাদক
ভারতীয় হিন্দু
বলা চিত্তরঞ্জন দাস শেট্টি

বলা চিত্তরঞ্জন দাস শেট্টি (৩০ আগস্ট ১৯৪৪ - ৭ আগস্ট ২০১৬) একজন সুপরিচিত টুলু এবং কন্নড় ভাষার লেখক ছিলেন,  যিনি ২০১০ সালে ১৬তম ম্যাঙ্গালোর তালুক কন্নড় সাহিত্য সম্মেলনের সভাপতি হয়েছিলেন।  তিনি ৭ই আগস্ট ২০১৬ সালে তাঁর নিজস্ব বাসভবনে মারা যান এবং কুথার গুথুতে তাঁর শেষকৃত্য অনুষ্ঠিত হয়। প্রয়াণকালে তার বয়স হয়েছিল ৭২ বছর।

সাহিত্যকর্ম 

 পোন্নু মন দ্য ডল - টুলু ভাষার নাটক (১৯৭৩)
 কম্বল, কম্বলের উপর প্রবন্ধ কম্বলের প্রথম লিখিত নথি (১৯৮৩)
 বান্টস অ্যান্ড দ্য এলিয়েন বান্ডেল কালচার 'সারভাইভারস' — কন্নড় উপন্যাস (১৯৯০)
 কুড়ি, কন্নড় উপন্যাস (২০০৫)
 ‘নীর’ - শিশুদের জন্য টুলু নাটক (২০০৬)
 ‘বিন্নেদি’ বইটিতে ঐতিহ্যবাহী টুলু শিল্পকলা পদ্-দনা সম্পর্কে তথ্য রয়েছে। 

পদ্-দনা বর্তমানকালের প্রাসঙ্গিকতার আঙ্গিকে কিংবদন্তি কোটি-চেন্নাইয়ার জীবন এবং অ্যাডভেঞ্চারগ নিয়ে লেখা। করে (২০০৬)। 

 টুলু ওয়ার্ড-ডোনেশন সিডি - 'বিন্নেদি' আছে এতে (সিরি পদ্_দনা) (২০০৭) 
 ‘আমারা বীরেরা মামান্নে’ কোটি চেন্নাই পদ্-দনা (২০০৮)
 ‘অন্তি অবন্তি’ - উত্তর কর্ণাটকের যৌন সংখ্যালঘু বা জোগাপ্পা (এলাম্মা দেবীর পুরুষ ভক্ত) নিয়ে কন্নড় উপন্যাস (২০০৮)
 'থাম্মালে অরুভত্নি কট্ট্' - তুলুনাডু সংস্কৃতি সম্পর্কে প্রবন্ধগ্রন্থ (২০০৮)
 'শ্রী মাধব প্রাণ' কাকড়া শেঠি 'পেপ্পু ভেলা' - মাধবের প্রারম্ভিক জীবন সম্পর্কে একটি মহাকাব্যিক কবিতাগুচ্ছ। পাদনার উডুপির কাছে পদজায় জন্মগ্রহণ করেন মাধব, তিনি বৈষ্ণব সাধক এবং দ্বৈত স্কুলের প্রতিষ্ঠাতা। (২০০৯)
 'শ্রী মাধব ভারত' টুলু পদদনা। (২০১০)
 বান্টস এবং আলিয়া কাট্টু সংস্কৃতি সম্পর্কে কন্নড় উপন্যাস 'আলিদুলিদাভারু' - লেখক কর্তৃক পুনর্মুদ্রণ (২০১৯)
 'অন্নার্থী' - কন্নড় পদ্-দনা (২০১১)
 ‘অতিস্থয়া’ - কন্নড় উপন্যাস (২০১৫)

তথ্যসূত্র 

১৯৪৪-এ জন্ম
২০১৬-এ মৃত্যু
কন্নড় ভাষার লেখক
তুলু ব্যক্তি
স্বামী কুবলয়ানন্দ

স্বামী কুবলয়ানন্দ বা জগন্নাথ গণেশ গুণে (৩০ আগস্ট ১৮৮৩ – ১৮ এপ্রিল ১৯৬৬) ছিলেন একজন যোগগুরু, গবেষক ও শিক্ষাবিদ যিনি প্রাথমিকভাবে যোগের বৈজ্ঞানিক ভিত্তি নিয়ে তার অগ্রগামী গবেষণার জন্য পরিচিত।

স্বামী কুবলয়ানন্দ ১৯২০ সালে যোগের উপর গবেষণা শুরু করেন এবং ১৯২৪ সালে যোগ অধ্যয়নের জন্য বিশেষভাবে নিবেদিত প্রথম জার্নাল, যোগ মীমাংসা প্রকাশ করেন। তার বেশিরভাগ গবেষণা লোনাওয়ালার "কৈবল্যধাম স্বাস্থ্য ও যোগ গবেষণা কেন্দ্রে", যেটি তিনি ১৯২৪ সালে প্রতিষ্ঠা করেছিলেন।ব্যায়াম হিসেবে যোগের বিকাশে তার গভীর প্রভাব রয়েছে।

তথ্যসূত্র

উৎস
 
 
 </ref>
 
 

১৮৮৩-এ জন্ম
১৯৬৬-এ মৃত্যু
ভারতীয় যোগ গুরু
আধুনিক যোগ প্রবর্তক
আধুনিক যোগ গুরু
১৯৭৪–৭৫ বুন্দেসলিগা

১৯৭৪–৭৫ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১২তম মৌসুম ছিল। এই মৌসুমটি ১৯৭৪ সালের ২৪শে আগস্ট তারিখে শুরু হয়ে ১৯৭৫ সালের ১৪ই জুন তারিখে সম্পন্ন হয়েছিল। শালকের জার্মান রক্ষণভাগের খেলোয়াড় হেলমুট ক্রেমার্স এই মৌসুমের প্রথম গোল করেছিলেন।

বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৭৩–৭৪ মৌসুমে ৪৯ পয়েন্ট অর্জন করে এই প্রতিযোগিতার ইতিহাসে ৪র্থ বারের মতো শিরোপা জয়লাভ করেছিল।

এই মৌসুমে ৫০ পয়েন্ট অর্জন করে বরুসিয়া মনশেনগ্লাডবাখ ৩য় বারের মতো বুন্দেসলিগা এবং ৩য় বারের মতো জার্মান শিরোপা জয়লাভ করেছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় ইয়ুপ হাইনকেস ২৭ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগার বিভিন্ন বিভাগে অবনমিত হয়েছিল।

দল
১৯৭৩–৭৪ মৌসুম শেষে ফর্টুনা কলন এবং হানোফার ৯৬ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে টেনিস বরুসিয়া বার্লিন এবং আইন্ট্রাখট ব্রাউনশভাইগ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

পয়েন্ট তালিকা

ফলাফল

শীর্ষ গোলদাতা

তথ্যসূত্র

বহিঃসংযোগ
 ডিএফবি আর্কাইভে ১৯৭৪–৭৫ বুন্দেসলিগা 

বুন্দেসলিগার মৌসুম
১
জার্মানি
ওয়ামিকা গাব্বি

ওয়ামিকা গাব্বি (জন্ম: ২৯ সেপ্টেম্বর, ১৯৯৩) একজন ভারতীয় অভিনেত্রী, যিনি পাঞ্জাবি, হিন্দি, মালয়ালম, তামিল এবং তেলুগু চলচ্চিত্রে অভিনয় করেন। তিনি জাব উই মেট (২০০৭)-এ একটি ছোট ভূমিকায় অভিনয়ের মাধ্যমে হিন্দি চলচ্চিত্রে অভিষেক করেন। তবে তিনি সফলতা অর্জন করেন ইয়ো ইয়ো হানি সিং এবং অমরিন্দর গিলের সাথে তু মেরা ২২ ম্যায় তেরা ২২ (২০১৩)-এ অভিনয় করেন। যার জন্য তিনি পিটিসি পাঞ্জাবি ফিল্ম অ্যাওয়ার্ডে বেস্ট সাপোর্টিং এক্ট্রিস বিভাগে মনোনীত হন। এরপরে তিনি ইশক ব্র্যান্ডি (২০১৪), নিক্কা জেইলদার ২ (২০১৭), পারহুনা (২০১৮), দিল দিয়া গাল্লা (২০১৯) এবং নিক্কা জেইলদার ৩ (২০১৯)-এর মতো অনেক পাঞ্জাবি চলচ্চিত্রে অভিনয় করেছিলেন।

ব্যক্তিগত জীবন 
গাব্বি ১৯৯৩ সালের ২৯ সেপ্টেম্বর চণ্ডীগড়ের একটি পাঞ্জাবি পরিবারে জন্মগ্রহণ করেন। তার বাবা গোবর্ধন গাব্বি হিন্দি এবং পাঞ্জাবি ভাষার একজন কবি এবং লেখক, যিনি গাব্বি একটি ছদ্মনাম হিসেবে ব্যবহার করেন।

চলচ্চিত্রের তালিকা

ওয়েব ধারাবাহিক

সঙ্গীত ভিডিও

পুরস্কার এবং মনোনয়ন

তথ্যসূত্র

বহিঃসংযোগ 
 
 
 

জীবিত ব্যক্তি
১৯৯৩-এ জন্ম
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
মালয়ালম চলচ্চিত্র অভিনেত্রী
হিন্দি চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
চণ্ডীগড়ের অভিনেত্রী
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
গিরিজাবাই কেলকর

গিরিজাবাই মাধব কেলকর () (১৮৮৬ – ১৯৮০) ছিলেন ভারতের একজন নারীবাদী এবং লেখক। তাঁর নাটকের অভিনয় থেকে নারীর অধিকার এবং লিঙ্গ ভূমিকার ধারণা সম্পর্কে অনেক বিতর্কের জন্ম হয়েছে। তিনি ১৯২৮ সালে পুনেতে অনুষ্ঠিত অখিল ভারতীয় মারাঠি নাট্য পরিষদের ২৩তম অখিল ভারতীয় মারাঠি নাট্য সম্মেলন (সর্বভারতীয় মারাঠি থিয়েটার সম্মেলন) এর সভাপতি ছিলেন।

ব্যক্তিগত জীবন
শিক্ষিত এবং সমসাময়িক মানের (১৫ বছর) বেশি বয়সী হওয়ায় এবং বয়ঃসন্ধি প্রাপ্ত হওয়ার পরে, গিরিজাবাই দুইবারের বিপত্নীক মাধব কেলকারকে বিবাহ করেছিলেন। মাধব ছিলেন একজন সহকারী মামলেদার (সরকারী রাজস্ব সংগ্রহের জন্য দায়ী), তাঁর কর্মস্থল ছিল উত্তর মহারাষ্ট্রে। তিনি ছিলেন নরসিংহ চিন্তামন কেলকরের বৌদি।

কর্মজীবন
বিখ্যাত মারাঠি সাহিত্যিকদের পরিবারে গিরিজাবাইয়ের বিবাহ হয়েছিল। মারাঠি সাহিত্যকে পেশা হিসাবে অনুসরণ করার জন্য এবং এইভাবে নিজের আকাঙ্খা পূরণ করার জন্য তাঁর স্বামী তাঁকে উৎসাহ দিয়েছিলেন। তিনি ছিলেন একজন বিশিষ্ট লেখক যিনি মারাঠি ভাষা ও সাহিত্যের প্রচার করেছিলেন। তিনি জলগাঁওতে ভগিনী মন্ডল নামে একটি মহিলা সংগঠন শুরু করেন। তিনি ১৯৩৫ সালে সর্বভারতীয় হিন্দু মহিলা পরিষদের সভাপতি ছিলেন।

লেখা
তাঁর কাজের মধ্যে রয়েছে পুরুষাঞ্চে বন্দ [পুরুষদের বিদ্রোহ] এবং স্ত্রীয়াঞ্চে স্বর্গ [মহিলাদের স্বর্গ]। নারী নিপীড়ন সম্পর্কে তাঁর মতামতকে পদ্মা আনাগোল জটিল বলে বর্ণনা করেছেন, এটি তাঁর রচনাতেই প্রকাশ পেয়েছে। তাঁর মতে, পুরুষাঞ্চে বন্দ নাটকটি লেখা হয়েছিল "ভারতীয় নারীদের প্রতি নিন্দাবাদের প্রভাব নিবারণ করার জন্য"। খাদিলকরের নাটক স্ত্রীয়াঞ্চ বন্দ [নারী বিদ্রোহ] লেখাটির প্রতিক্রিয়া ছিল এটি। পুরুষাঞ্চে বন্দ লেখায় যেভাবে তিনি নারী চরিত্রের ধারণা করেছিলেন, জীবনের দিকে তাদের মনোভাব, এবং তাদের সমস্যার সমাধান করার আত্মবিশ্বাস, সেটিই ছিল পুরুষ আধিপত্য জগতের বিষয়ে তাঁর সমালোচনা। তিনি দেখিয়েছিলেন ক্ষমতায়ন শিক্ষা থেকে উদ্ভূত হয়, স্ত্রী লিঙ্গের সাথে যুক্ত দুষ্কর্ম এবং মহিমা উভয়ই কৃত্রিম এবং মিথ্যা নির্মাণ, মহিলাদের শ্রম অদৃশ্য এবং মহিলারা এমন কাজগুলি সম্পাদন করতে পারে যা করতে সাধারণত পুরুষদের নিযুক্ত করা হয়। "ভারতীয় সাহিত্যের বিশ্বকোষ" (দ্য এনসাইক্লোপিডিয়া অফ ইণ্ডিয়ান লিটারেচার) তাঁর লেখাকে আপ্তে দ্বারা অনুপ্রাণিত বলে বর্ণনা করে। তাঁর কাজ বর্ণনা করে "পারিবারিক জীবনের কাঠামোর মধ্যে নারীদের দুর্ভোগ, সামাজিক অবিচারের বিরুদ্ধে পরিমিত প্রতিবাদ"। তিনি নিজেকে নারীত্বের ঐতিহ্যগত হিন্দু ধারণার সাথে দৃঢ়ভাবে চিহ্নিত করেছিলেন, যেমন স্ত্রী এবং মা হিসাবে একটি রহস্যময় ভূমিকা, তুচ্ছ ছাড়ের জন্য জিজ্ঞাসা করা ইত্যাদি।

তথ্যসূত্র

২০শ শতাব্দীর ভারতীয় লেখিকা
২০শ শতাব্দীর ভারতীয় অ-কল্পকাহিনী লেখক
১৯৮০-এ মৃত্যু
১৮৮৬-এ জন্ম
মারাঠি ভাষার লেখক
মারাঠি ব্যক্তি
১৯শ শতাব্দীর ভারতীয় নারী
১৯শ শতাব্দীর ভারতীয় ব্যক্তি
ভারতীয় হিন্দু
হিন্দু নারীবাদী
ভারতীয় নারীবাদী লেখক
বান্নুর কে. রাজু

বান্নুর কে. রাজু মূলত একজন কন্নড় ভাষার গল্পকার, কবি, সমালোচক, নাট্যকার, কলামলেখক। তিনি একজন চাষী, লেখালেখি করে জীবন যাপন করেন। লেখায় তিনি চরিত্রকে জীবন্ত রূপ দেবার কঠোর তপস্যায় রত। তার জন্য লেখা এখনও অর্থ উপার্জনের মাধ্যম নয়। তিনি এ পর্যন্ত ৫ হাজারের বেশি প্রবন্ধ লিখেছেন। আজও লিখছেন।

প্রারম্ভিক জীবন 
তিনি মহীশূরের (বর্তমানে কর্ণাটক) বান্নুর, নরসিপুর তালুকে  ১৯শে এপ্রিল, ১৯৬৪ সালে জন্মগ্রহণ করেন। কেম্পেগৌড়া এবং কেম্পাম্মার পুত্র তিনি,তাদের পরিবার ছিল একটি সচ্ছল কৃষক পরিবার। একটি সরকারি স্কুলে প্রাথমিক ও মাধ্যমিক বিদ্যালয়ের শিক্ষা শেষ করার পর, তিনি মহীশূরের মহারাজা কলেজে শিক্ষা লাভ করেন। কিন্তু ডিগ্রী অর্জন করলেও তিনি সাহিত্যকে ভালোবেসে ফেলেন এবং লেখালাখি শুরু করেন।

সাহিত্য 
বান্নুর রাজু, যিনি তার 'জঙ্গলে কুমারী' উপন্যাসের মাধ্যমে প্রথম কন্নড় সাহিত্যে প্রবেশ করেছিলেন, তিনি গোয়েন্দা উপন্যাসের শীর্ষস্থানীয় লেখক ছিলেন। সত্তর এবং আশির দশকে ২৫টি গোয়েন্দা ছোট উপন্যাস (পকেট উপন্যাস) লিখেছিলেন এবং প্রকাশ করেছিলেন। গল্প, কথাসাহিত্য, কবিতা, নাটক, সমালোচনা, ভাষ্য  সম্পাদনা, গবেষণা, পাঠ্যবই লেখা সহ বিভিন্ন ধারায় এ পর্যন্ত ৫০টিরও বেশি কাজ প্রকাশিত হয়েছে।

পত্রিকায় লেখা 
বানুর রাজু পেনি যেমন বৈচিত্র্যময় তেমনি অস্পৃশ্য লেখা। বান্নুর কে লেখা অত্যন্ত সহজসরল। রাজুর বৈচিত্র্যময় লেখার মধ্যে রয়েছে প্রজাওয়ানি, সাম্যুকওয়ানি, উদয়ওয়ানি, বিজয়কর্ণটক, মহীশূর মিত্র, বিজয়ওয়ানি , আজ সন্ধ্যা, আন্দোলন, প্রজানুদি, সুধা, থাঙ্গা, কর্মভিরা, মঙ্গল, দ্য সানডে ইন্ডিয়ান, নিউ হরিজোন্টে, আরাগানি, লঙ্কেশ, জেসমিন, ময়ূরা, থুশারা, কস্তুরী, করাভে নলনুদি, প্রিয়াঙ্কা, বিজয়নত্রা, বনিতা, গৃহ শোভা, প্রতিযোগিতামূলক বিশ্ব, রূপতারা, গাইড কম্পাস, প্রতিযোগিতা চৈত্র, প্রতিযোগিতা অনুপ্রেরণা, জ্ঞান শঙ্করা, মঞ্জুভাঙ্গী, ইত্যাদি। আজও তার লেখা প্রকাশিত হচ্ছে। প্রতিদিন পত্রিকায় লেখেন। লেখালেখিতেই মগ্ন তিনি সবসময়।

বান্নুর কে. রাজুর উল্লেখযোগ্য কাজ 
১. চিরামল্লি,

২. শুভ সঙ্গম,

৩. কন্নড়ের যুবরাজ,

৪. কালভীমন্যু অম্বরীশ,

৫. কন্নড় অলঙ্করণ,

৬. বিষ্ণু পর্ব,

৭. মুক্তা তেনে,

৮. মহাহুলি বলথাক্রে,

বান্নুর কে. রাজু পুরস্কার ও সম্মাননা পায় 

 আমেরিকান বায়োগ্রাফিক্যাল ইনস্টিটিউট (ABI-USA) ১৯৯৯-এর জন্য ম্যান অফ দ্য ইয়ার ইন্টারন্যাশনাল অ্যাওয়ার্ড
 নেহেরু ইয়ুথ সেন্টার অফ দ্য ইয়ার অ্যাওয়ার্ড, ভারত সরকার, ১৯৯২
 কর্ণাটক সরকারের বহু-ভাষী দশরা কবিতা সম্মেলনের কবি বিজয়ী বিশেষ প্রাপক, ১৯৯৪
 শ্রী ভুবনেশ্বরী কন্নড় কন্নড়ের জন্য রাজ্যোৎসব পুরস্কার, ১৯৯৭
 ১৯৯০ সালে তরুণ সাহিত্য রত্ন পুরস্কার
 ১৯৯৩ সালে ইয়াং চিতা পুরস্কার
 ১৯৯৪ সালে ড. কে. শিবরাম কারান্থ পুরস্কার
 বসন্ত প্রকাশনা, ১৯৯৯ এর ডিসেনিয়াল রিসেপশন
 ২০০০ সালে মহীশূর রত্ন পুরস্কার
 মাদিগাহাল্লিতে জয় ভুবনেশ্বরী কন্নড় যুব বন্ধুত্বের জন্য রাজ্যোৎসব পুরস্কার, ২০০১
 ২০০২ সালে, গান্ধীবাদী এস. নাঞ্জুনদয় পুরস্কার
 ২০০৩ সালে শ্রী বাসেশ্বর সদভাবনা পুরস্কার,
 জাতীয় কবিতা পুরস্কার, ২০০৫
 ২০১২ সালে Adeske সাহিত্য পুরস্কার
 তিনি ২০১৪ সালে বিশ্বমথ কুভেম্পু সাহিত্য রত্ন পুরস্কার সহ অনেক পুরস্কার, প্রশংসা এবং সম্মান পেয়েছেন।

তথ্যসূত্র 

কন্নড় ভাষার লেখক
১৯৬৪-এ জন্ম
জীবিত ব্যক্তি
বেগম রোকেয়া সরণি

রোকেয়া সরণি বা বেগম রোকেয়া অ্যাভিনিউ হলো ঢাকার মিরপুরে অবস্থিত একটি শহুরে রাস্তা। এর নামকরণ করা হয়েছে বাঙালি নারীবাদী লেখিকা ও সমাজ সংস্কারক রোকেয়া সাখাওয়াত হোসেনের নামানুসারে। সাবেক রাষ্ট্রপতি হুসেইন মুহম্মদ এরশাদের শাসনামলে এই রাস্তা নির্মিত হয়। ঢাকায় নির্মাণাধীন মেট্রোরেল প্রকল্প এই রাস্তার মাঝ বরাবর অতিক্রম করেছে।

তথ্যসূত্র

বহিঃসংযোগ 

ঢাকার রাস্তা
মহারানী চিমনাবাই

মহারানী চিমনাবাই (১৮৭১ – ২৩শে আগস্ট ১৯৫৮), এছাড়া চিমনাবাই দ্বিতীয় নামেও পরিচিত, সয়াজিরাও গায়কওয়াড়ের দ্বিতীয় স্ত্রী এবং বড়োদরার মহারানি ছিলেন।

তিনি একজন প্রগতিশীল মহিলা ছিলেন, তিনি মেয়েদের শিক্ষার জন্য কাজ করেছিলেন, পরদা প্রথা এবং বাল্যবিবাহ বাতিলে উল্লেখযোগ্য ভূমিকা পালন করেছিলেন, এবং ১৯২৭ সালে সর্বভারতীয় মহিলা সম্মেলনের (এআইডব্লিউসি) প্রথম সভাপতি হয়েছিলেন।

ব্যক্তিগত জীবন
জন্মের সময় তাঁর নাম ছিল শ্রীমন্ত গজরাবাই দেবী। তিনি ছিলেন শ্রীমন্ত সর্দার বাজিরাও অমৃতরাও ঘাটগের কন্যা। তিনি ছিলেন সয়াজিরাও গায়কওয়াড়ের দ্বিতীয় স্ত্রী। তাঁর কন্যা ইন্দিরা দেবী কোচবিহারের মহারাজে জিতেন্দ্র নারায়ণের সহধর্মিণী হন।

প্রতিষ্ঠান এবং অবদান
নারী শিক্ষার জন্য আর্থিক সাহায্য প্রদান থেকে শুরু করে বৃত্তি প্রদান প্রতি ক্ষেত্রেই চিমনাবাইয়ের অবদান আছে। তিনি নারী শিক্ষার সংস্কারের জন্য কাজ করেছিলেন এবং নারী সমাজের উন্নতির জন্য বিভিন্ন প্রতিষ্ঠান গড়ে তোলেন। তিনি অনেকগুলি সংস্থার সভাধ্যক্ষ ছিলেন, সেগুলি হল মহারানি চিমনাবাই মহিলা পাঠশালা; মহারানি চিমনাবাই উদ্যোগালয়; মহারানি চিমনাবাই উচ্চ বিদ্যালয়; এবং মহারানি চিমনাবাই মাতৃত্ব ও শিশু কল্যাণ পরিষদ এবং মহারানি চিমনাবাই মহিলা ক্লাব।

মহারানি চিমনাবাই দ্বারা প্রতিষ্ঠিত সুপরিচিত মহিলা প্রতিষ্ঠান হল মহারানি চিমনাবাই উদ্যোগালয় বা চিমনাবাই মহিলা শিল্পগৃহ। এটি ১৯১৪ সালে মধ্যবিত্ত, শ্রমজীবী ​​মহিলা এবং বিধবাদের জন্য স্বয়ংসম্পূর্ণতার স্বপ্ন নিয়ে শুরু হয়েছিল। তিনি নারী শিক্ষায় সহায়তাকারী মহিলাদের জন্য অনেক অনুদান দিয়েছেন।

১৯১১ সালে, মহারানী এস. এম. মিত্রের সাথে ভারতীয় জীবনে নারীর অবস্থান নিয়ে সহ-লেখন করেন। সেখানে তিনি মহিলাদের আলোকিত করার জন্য এতগুলি প্রকল্পের ব্যর্থতার কথা তুলে ধরেছিলেন, কারণ হিসেবে তিনি বলেন মহিলারা নিজেরাই এই প্রকল্পগুলির নিয়ন্ত্রণ নিতে স্বাধীন নন।

"পরদা" বিলুপ্তি
"পরদা" প্রথাটি ভারতে লক্ষণীয়ভাবে চালু ছিল। কিন্তু মহারানি মনে করতেন এটি একটি মন্দ প্রথা যা নারীদের শ্বাসরোধ করে। ১৯১৪ সালে, বরোদার মহারানি নিজেই পরদার সমাপ্তি করে নয়া মন্দিরে একটি সর্বজনীন দরবারে মহারাজের সাথে একই কেদারায় বসেছিলেন।

বাল্য বিবাহ বন্ধ করা
সরোজিনী নাইডু, শ্রীমতী কমলা, রাজকুমারী অমৃত কৌর সহ সেই সময়ের বিশিষ্ট এবং নেতৃস্থানীয় ভারতীয় মহিলাদের একটি সম্মেলনে বাল্যবিবাহ বাতিলের দাবি জানিয়েছিলেন মহারানি।

বহিঃসংযোগ

তথ্যসূত্র

আরও পড়ুন
Moore, Lucy (2004) Maharanis: the lives and times of three generations of Indian princesses. London: Viking 

১৮৭২-এ জন্ম
১৯৫৮-এ মৃত্যু
ভারতীয় রাজকীয় মহিলা
১৯শ শতাব্দীর ভারতীয় নারী
১৯শ শতাব্দীর ভারতীয় ব্যক্তি
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
২০শ শতাব্দীর ভারতীয় লেখিকা
২০শ শতাব্দীর ভারতীয় লেখক
আদুর ভবানী

আদুর ভবানী (  ; ১৯২৭ - ২৫ অক্টোবর ২০০৯) মালয়ালম সিনেমার একজন ভারতীয় অভিনেত্রী ছিলেন, যিনি রামু করিয়াত পরিচালিত জাতীয় পুরস্কার বিজয়ী চলচ্চিত্র চেমেমিন (১৯৬৫) তে অভিনয়ের জন্য সবচেয়ে বেশি পরিচিত। তিনি প্রায় ৪৫০টি চলচ্চিত্রে অভিনয় করেছিলেন, যার মধ্যে রয়েছে মুদিয়ানায়া পুত্ররান, থুলাভরম, কাল্লিচেল্লাম্মা, এবং অনুভঙ্গল পালিচাকাল ।  তার শেষ ছবি ছিল কে. মধু পরিচালিত সেথুরামা আইয়ার সিবিআই । তিনি একজন মঞ্চ অভিনেত্রীও ছিলেন এবং জনপ্রিয় থিয়েটার গ্রুপ KPAC এর সাথে যুক্ত ছিলেন। 

ভবানী ত্রাভাঙ্কোরের আদুরে জন্মগ্রহণ করেন।  তার বোন, আদুর পঙ্কজাম, একজন মালায়ালাম চলচ্চিত্র অভিনেত্রীও ছিলেন। অদুর ভবানী ২৫ অক্টোবর ২০০৯ সালে মারা যান।

পুরস্কার এবং স্বীকৃতি 
১৯৬৯ সালে, ভবানী কাল্লিচেল্লাম্মা চলচ্চিত্রের জন্য দ্বিতীয় সেরা অভিনেত্রীর জন্য কেরালা রাজ্য চলচ্চিত্র পুরস্কার জিতেছিলেন। তিনি ২০০২ সালে মাতৃভূমি - মেডিমিক্স দ্বারা চলচ্চিত্র সাপার্য লাইফটাইম অ্যাচিভমেন্ট পুরস্কারে ভূষিত হন।  ২০০৮ সালে, কেরালা সঙ্গীত নাটক একাডেমি থিয়েটার এবং নাটকে তাদের সামগ্রিক অবদানের জন্য ভবানী এবং পঙ্কজামকে সম্মানিত করে।

ফিল্মোগ্রাফি

নাটক 

 ভেলুথাম্পি দালাওয়া
 মূলধনম
 অশ্বমেধাম
 থুলভরম
 মুদিয়ানায় পুত্ররান
 যুধাকন্দম
 পরিত্রানয়ম
 পামসুলা
 রঙ্গপূজা
 পশুপাথরাশ্রম
 দন্ড বিধি
 চক্রবর্তীনী
 পদম ওন্নু
 অনায়াম

আরও দেখুন 

 জাতীয় চলচ্চিত্র পুরস্কার
 চেমেইন

তথ্যসূত্র 

ভারতীয় মঞ্চ অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
কেরল রাজ্য চলচ্চিত্র পুরস্কার বিজয়ী
ভারতীয় চলচ্চিত্র অভিনেত্রী
কেরলের অভিনেত্রী
২০০৯-এ মৃত্যু
১৯২৭-এ জন্ম
বার্মিজ মার্কেট

বার্মিজ মার্কেট বাংলাদেশের কক্সবাজার শহরে অবস্থিত এক ধরনের বাজার। এখানে প্রসাধনী সামগ্রী থেকে শুরু করে ছুরি, লুঙ্গি, খোসা, চকলেট, ডেকোরেশন পিস ইত্যাদি কম মূল্যে পাওয়া যায়৷ বার্মিজ মার্কেটের নাম দেওয়া হয়েছে এর মিয়ানমার থেকে আসা পণ্যগুলোর পরিসরের জন্য৷ বার্মিজ মার্কেট আচারের জন্যও জনপ্রিয়। মিয়ানমার থেকে আসা হরেক রকমের আচার এখানে পাওয়া যায়। কক্সবাজার শহরের টেকপাড়ায় অবস্থিত ঐতিহ্যবাহী বার্মিজ মার্কেট। এই বার্মিজ মার্কেটে ৩০৬টি দোকান রয়েছে। এছাড়া কক্সবাজারে করিম বার্মিজ মার্কেট, আবু সেন্টার, সৈকত টাওয়ার, বানু প্লাজা, আমেনা শপিং কমপ্লেক্স, উম্মে বার্মিজ মার্কেট, সৌদিয়া বার্মিজ মার্কেট, আন নাহার শপিং কমপ্লেক্স, আলোছায়া শপিং কমপ্লেক্স, রুকিয়া বার্মিজ মার্কেট, চৌধুরী শপিং কমপ্লেক্স, জেএন প্লাজা, সৈকত টাওয়ার বার্মিজ মার্কেট সহ বিভিন্ন বার্মিজ মার্কেট রয়েছে। কক্সবাজারের পাশাপাশি পতেঙ্গা ও বান্দরবানেও রয়েছে বার্মিজ মার্কেট।

বার্মিজ মার্কেট ১৯৬২ সালে একজন বর্মী মহিলার উদ্যোগ থেকে তৈরি হয়েছিল। তিনি ছোট পরিসরে টেকপাড়ার বার্মিজ প্রাথমিক বিদ্যালয় সংলগ্ন তার বাড়িতে স্থানীয় রাখাইন হস্তশিল্প, ব্যাগ, লুঙ্গি, বিছানার চাদর, চুরুট ইত্যাদির একটি বিপর্ণিমঁচ স্থাপন করেন। কক্সবাজারে আসা দেশি-বিদেশি পর্যটকরা তার বিপর্ণিমঁচে থাকা জিনিসগুলো দেখতে আসতেন। পর্যটকদের চাহিদার কথা ভেবে তিনি তার বাড়ির সামনে বাণিজ্যিকভাবে ‘উনাং কক্সবাজার কটেজ ইন্ডাস্ট্রিজ’ নামে একটি দোকান খোলেন। একে একে গড়ে ওঠে টিনের বার্মিজ স্টোর, রাখাইন স্টোর, উমে স্টোর, নুরানী এম্পোরিয়াম, বিবি ফ্যাশন ডায়মন্ড স্টোর ইত্যাদি। ধীরে ধীরে সেই ছোট বিপর্ণিমঁচটি বড় বাজারে পরিণত হয়।

তথ্যসূত্র

কক্সবাজার
 
বাংলাদেশের হাটবাজার
কক্সবাজারের ভবন ও স্থাপনা
বে ইয়ানলিশ

বে ইয়ানলিশ (; অর্থ: ভুল ব্যক্তি; আক্ষরিক অনুবাদ: মিস্টার ভুল) বা মিস্টার রঙ () হচ্ছে গোল্ড ফিল্ম দ্বারা স্বাক্ষরিত তুর্কি ভাষায় নির্মিত একটি রোমান্টিক কমেডি সিরিজ। যার প্রথম পর্বটি ২৬ জুন, ২০২০-এ সম্প্রচারিত হয়েছিল। সিরিজটি দেনিজ ইয়োরুলমাজার পরিচালিত, চিত্রনাট্য করেছেন আসলি জেনগিন এবং বানু জেনগিন। এতে অভিনয় করেছেন জন ইয়ামান এবং ওজেজ গুরেল। সিরিজটি ২ অক্টোবর, ২০২০-এ প্রচারিত ১৪তম পর্বের সাথে শেষ হয়েছে।

অভিনয় ও চরিত্র 

 জন ইয়ামান (ওজগুর আতাসয়)
 ওজগে গুরেল (ইজগি ইনাল)
 গুর্গেন ওজ (লেভেন্ত ইয়াজমান)
 ফাতমা তোপটাস (জানসু আকমান)
 সুয়াত সুঙ্গুর (উনাল ইলমাজ)
 লালে বাসার (সেভিম আতাসোয়)
 ডেনিজ ওজারম্যান (ফিতনাত আতাসয়)
 জেমরে গুমেলি (দেনিজ কোপারান)
 সেরকে টুটুনজু (ওজান দিনচার)
 সার্প জন কোরোলু (সর্দার ওজতুর্ক)
 তাইগুন সুঙ্গার (সোনার সেকিন)
 ফেরি বেকু গুলার (নেভিন ইলমাজ)
 ইজে ইরতেম (গিজেম সিজার)
 অনিল সেলিক (এমরে এরেন)
 কিময়া গোকচে আয়তাচ (ইরেম দোয়ান)
 আদা আরকা (জেইনেপ ইয়াজমান)

সম্প্রচারকাল

অন্যান্য দেশে সম্প্রচার 
মিস্টার রঙ নামে সম্প্রচারিত ইতালীয় দর্শকরা প্রথম পর্বটি ২.২ মিলিয়ন লোক দেখেছিল এবং ১৮.৯ মিলিয়ন শেয়ারের সাথে একটি দুর্দান্ত সাফল্য অর্জন করেছিল।

পুরস্কার 
সিরিজটি ২০২১ সালে ৪৭. গোল্ডেন বাটারফ্লাই অ্যাওয়ার্ডে তিনটি বিভাগে পুরস্কারের জন্য মনোনীত হয়েছিল।

তথ্যসূত্র

বহিঃসংযোগ 

 ফক্স টিভির অফিসিয়াল  বে ইয়ানলিশ    
 
    তারিখে ইউটিউবে  করা বে ইয়ানলিশ
 ফেসবুকে বে ইয়ানলিশ  ওয়েব্যাক    হয়েছে।
 ইনস্টাগ্রামে বে ইয়ানলিশ

২০২০-এর তুর্কি টেলিভিশন ধারাবহিক
তুর্কি নাট্য টেলিভিশন ধারাবাহিক
২০২০-এ অভিষিক্ত টেলিভিশন ধারাবাহিক